Abraham A.J. van Niekerk is op 8 Augustus 1931 op ‘n plaas in die Boesmanland naby Springbok gebore. Hier groei hy op, en na sy skoolopleiding op Springbok, gaan hy na Stellenbosch waar hy die grade B.A. en M.A. (Geskiedenis), en ook die Sekondêre onderwysdiploma behaal. Nadat hy ‘n ruk lank by ‘n Kaapstadse uitgewery gewerk het, begin hy onderwys gee.
Dieper en dieper trek die Buiter jou die boek binne. Daar is die mooi Rossouw-susters en die Graaf de Moreaux, Jacques en die staatmaker, André. En, soos die verhaal ontplooi, weet jy dat jy nog nie ‘n held soos Die Buiter ontmoet het nie—juis omdat hy nie ‘n onmoontlike held is nie—net ‘n hoflike, adellike, kleurryke nagtelike ruiter wat meisies se harte in hul kele Iaat bly steek en die owerheid aan die Kaap woedend maak.
Weer eens bring sy swaard verlossing. Weer eens voel jy—die leser—asof jy stewig in die Waai sit en langs die Buiter deur die bosse jaag—dieper en dieper saam met ‘n verhaal wat so enig avontuurlik is soos net die Buiter dit kan maak en Radlof dit kan skryf.
Half aan die slaap, asof niks ter wêreld sy belangstelling gaande maak nie, sit graaf Jean de Moreaux, rykste edelman aan die Kaap, agteroor in sy stoel, sy bene lui-lekker voor hom uitgestrek...
Hierdie boek is die sesde in die BUITER reeks, en nog steeds - swaard in die hand, stewig in die saal, voetjie vir voetjie tussen die wagte deur, hoe ook al - gryp hy die verbeelding vas en verskaf hy veel genot aan almal in wie se hart daar ‘n sagte plekkie is vir ‘n man met durf en daad.